Na temelju članka 30. stavak 3. Odluke o poticanju uređenja naselja i demografske obnove na području Općine Vladislavci za razdoblje od 2023. do 2027. godine („Službeni glasnik“ br. 13/22, 3/23, 10/23, 12/23 i 14/23-pročišćeni tekst, 8/24 i 9/24 – pročišćeni tekst) općinski načelnik dana 7. siječnja 2025. godine, raspisuje

**JAVNI POZIV**

**za dodjelu potpora iz Odluke o poticanju uređenja naselja i demografske obnove na području Općine Vladislavci za razdoblje od 2023. do 2027. godinu, za proračunsku 2025. godinu**

1. **PREDMET JAVNOG POZIVA**

Raspisuje se javni poziv za dodjelu potpora iz Odluke o poticanju uređenja naselja i demografske obnove na području Općine Vladislavci za razdoblje od 2023. do 2027. godine, za provedbu slijedećih mjera u proračunskoj 2025. godini:

* izgradnja novih stambenih objekata i kupovina stambenih objekata na području Općine Vladislavci,
* sufinanciranje troškova polaganja vozačkog ispita srednjoškolcima i studentima s područja Općine Vladislavci
* sufinanciranje fizikalne terapije djeci s invaliditetom
* sufinanciranje smještaja učenika srednjih škola u učeničkim domovima i privatnom smještaju

1. **PRIHVATLJIVI KORISNICI**
2. **Prihvatljivi korisnici za mjeru izgradnja novih stambenih objekata i kupovina stambenih objekata na području Općine Vladislavci** su osobe koje su u trenutku podnošenja zahtjeva mlađe od 45 godina, a koje radi rješavanja svojeg stambenog pitanja grade novi stambeni objekt u svom vlasništvu, temeljem građevinske dozvole, i osobe koje radi rješavanja svojeg stambenog pitanja kupuju stambeni objekt, pod uvjetom da podnositelj zahtjeva i njegov bračni ili izvanbračni drug, nema u vlasništvu stan ili kuću, ili ima samo jedan stan ili kuću koju je prodao ili prodaje radi kupnje većeg stambenog objekta ili gradnje većeg stambenog objekta zbog potreba vlastitog stanovanja.

**Nisu prihvatljivi korisnici koji kupuju stambeni objekt od bračnog ili izvanbračnog druga, roditelja ili potomka u prvom nasljednom redu**, **kao ni osobe kojima je odobreno subvencioniranje kamate na stambeni kredit u okviru projekta „Stambeni krediti u funkciji poticanja gospodarstva“ za kupovinu nekretnine na području Općine Vladislavci**

1. **Prihvatljivi korisnici za mjeru sufinanciranje troškova polaganja vozačkog ispita srednjoškolcima i studentima s područja Općine Vladislavci**. su redovni učenici 3. i 4. razreda srednje škole, redovni studenti te osobe koje su u prethodnoj školskoj godini završile srednju školu, a nisu nastavile akademsko obrazovanje, a na dan podnošenja zahtjeva imaju status nezaposlene osobe s prebivalištem na području Općine Vladislavci.
2. **Prihvatljivi korisnici za mjeru sufinanciranje fizikalne terapije djeci s invaliditetom** su roditelji s prebivalištem na području Općine Vladislavci koji imaju visoko neurorizično dijete koje ima potrebe za rehabilitacijom.
3. **Prihvatljivi korisnici za mjeru sufinanciranje smještaja učenika srednjih škola u učeničkim domovima i privatnom smještaju** su učenici srednjih škola koji imaju prebivalište na području Općine Vladislavci i smješteni su u učeničkim domovima ili privatnom smještaju tijekom školovanja u mjestu gdje se nalazi srednja škola koju pohađaju.
4. **MJERE OBUHVAĆE OVIM JAVNIM POZIVOM**
5. **MJERA IZGRADNJA NOVIH STAMBENIH OBJEKATA I KUPOVINA STAMBENIH OBJEKATA NA PODRUČJU OPĆINE VLADISLAVCI**

**Prihvatljivi korisnici:**

Prihvatljivi korisnici su osobe koje su u trenutku podnošenja zahtjeva mlađe od 45 godina, a koje radi rješavanja svojeg stambenog pitanja grade novi stambeni objekt u svom vlasništvu, temeljem građevinske dozvole, i osobe koje radi rješavanja svojeg stambenog pitanja kupuju stambeni objekt, pod uvjetom da podnositelj zahtjeva i njegov bračni ili izvanbračni drug, nema u vlasništvu stan ili kuću, ili ima samo jedan stan ili kuću koju je prodao ili prodaje radi kupnje većeg stambenog objekta ili gradnje većeg stambenog objekta zbog potreba vlastitog stanovanja

**Nisu prihvatljivi korisnici koji kupuju stambeni objekt od bračnog ili izvanbračnog druga, roditelja ili potomka u prvom nasljednom redu, kao ni osobe kojima je odobreno subvencioniranje kamate na stambeni kredit u okviru projekta „Stambeni krediti u funkciji poticanja gospodarstva“ za kupovinu nekretnine na području Općine Vladislavci**

**Prihvatljivi troškovi** su troškovi izgradnje objekta, geodetski troškovi, troškovi projektiranja, troškovi uporabne dozvole, trošak kupnje objekta i trošak kupnje neizgrađenog građevinskog zemljišta/oranice radi rješavanja stambenog pitanja.

**Udio sufinanciranja Općine:** Općina će sufinancirati gradnju novih stambenih objekata i kupovinu u iznosu od 2.000,00 eura. Ako je opravdani trošak manji od 2.000,00 eura, Općina će sufinancirati iznos opravdanog troška. uz uvjet da u propisanom roku uredi/izgradi i počne stanovati u stambenom objektu koji je predmet potpore, te da objekt ne proda najmanje 15 godina računajući od godine u kojoj je ostvario potporu.

**Rok izgradnje/ uređenja objekta** utvrđuje se kako slijedi:

* za izgradnju objekata (troškovi izgradnje objekta, geodetski troškovi, troškovi projektiranja, troškovi uporabne dozvole) pet godina od dana odobravanja potpore,
* za kupnju stambenog objekta koji se uklanja radi gradnje novog stambenog objekta pet godina od dana odobravanja potpore,
* za kupnju neizgrađenog građevinskog zemljišta/oranice pet godina od dana odobravanja potpore,
* za kupnju useljivog stambenog objekta- podnositelj zahtjeva mora imati prijavljeno prebivalište na adresi kupljenog stambenog objekta prilikom podnošenja zahtjeva.

**Uz obrazac zahtjeva podnositelj je dužan dostaviti slijedeću dokumentaciju:**

* potvrda o prometu nekretnina,
* račun za trošak izgradnje objekta i dokaz o plaćanju ,
* račun za izvršene geodetske troškove i dokaz o plaćanju,
* račun za izvršene troškove projektiranja i dokaz o plaćanju,
* račun za troškove uporabne dozvole i dokaz o plaćanju,
* kupoprodajni ugovor i dokaz o plaćanju kupoprodajne cijene za kupnju objekta,

- Vlasnički list

- preslika osobne iskaznice za podnositelja;

- preslika IBAN broja podnositelja zahtjeva ili Izjava o IBAN broju;

1. **MJERA SUFINANCIRANJE TROŠKOVA POLAGANJA VOZAČKOG ISPITA SREDNJOŠKOLCIMA I STUDENTIMA S PODRUČJA OPĆINE VLADISLAVCI**

**Prihvatljivi korisnici:**

Prihvatljivi korisnici su redovni učenici 3. i 4. razreda srednje škole i redovni studenti s prebivalištem na području Općine Vladislavci, te osobe koje su u prethodnoj školskoj godini završile srednju školu, nisu nastavile akademsko obrazovanje, a na dan podnošenja zahtjeva imaju status nezaposlene osobe.

**Prihvatljivi troškovi:**

Prihvatljivi troškovi koji se sufinanciraju su troškovi polaganja vozačkog ispita

**Iznos sufinanciranja:**

Pomoć se dodjeljuje ovisno o postignutom općem uspjehu u prethodnoj školskoj/akademskoj godini u iznosu od 20% (za opći uspjeh 2,00) do 50% ( za opći uspjeh 5,00).

**Uz obrazac zahtjeva podnositelj je dužan dostaviti slijedeću dokumentaciju:**

- presliku osobne iskaznice podnositelja zahtjeva,

- uvjerenje o prebivalištu,

- svjedodžbu odnosno potvrdu o ostvarenom uspjehu u prethodnoj školskoj / akademskoj godini,

- potvrdu o upisu u novu školsku/akademsku godinu, ako je primjenjivo, odnosno potvrdu o nezaposlenosti,

- presliku ugovora s autoškolom.

Sufinanciranje se provodi na način da se sredstva isplaćuju direktno autoškoli koju podnositelj zahtjeva pohađa, temeljem zaključenog ugovora s učenikom/studentom.

1. **MJERA** **SUFINANCIRANJE FIZIKALNE TERAPIJE DJECI S INVALIDITETOM**

**Prihvatljivi korisnici:**

Prihvatljivi korisnici su roditelji s prebivalištem na području Općine Vladislavci koji imaju visoko neurorizično dijete koje ima potrebe za rehabilitacijom

**Prihvatljivi troškovi:** su svi troškovi fizikalne rehabilitacije djeteta

**Iznos sufinanciranja:** do 270,00 eura mjesečno

**Uz obrazac zahtjeva podnositelj je dužan dostaviti slijedeću dokumentaciju:**

**a) Bračna zajednica:**

- preslike osobne iskaznice podnositelja zahtjeva i bračnog druga,

- preslika vjenčanog lista ili izvatka iz matice vjenčanih,

- uvjerenje o prebivalištu za oba bračna druga i dijete,

- dokaz o zdravstvenom stanju djeteta,

- račun ovlaštene ustanove o provedenom postupku fizikalne rehabilitacije,

**b) Izvanbračna zajednica:**

- preslike osobne iskaznice podnositelja zahtjeva i izvanbračnog druga,

- izjava o izvanbračnoj zajednici ovjerena od strane javnog bilježnika,

- uvjerenje o prebivalištu za oba izvanbračna druga i dijete,

- dokaz o zdravstvenom stanju djeteta,

- račun ovlaštene ustanove o provedenom postupku fizikalne rehabilitacije,

Financiranje se provodi na način da se sredstva isplaćuju prihvatljivim korisnicima uz predočenje dokaza o plaćanju troškova fizikalne rehabilitacije.

Roditelji koji podnesu prvi zahtjev za sufinanciranje, tijekom godine za ostvarivanje prava na financiranje dužni su dostavljati račun ovlaštene ustanove o provedenom postupku fizikalne rehabilitacije i dokaz o plaćanju istih.

1. **MJERA SUFINANCIRANJE SMJEŠTAJA UČENIKA SREDNJIH ŠKOLA U UČENIČKIM DOMOVIMA I PRIVATNOM SMJEŠTAJU**

**Prihvatljivi korisnici:**

Prihvatljivi korisnici su učenici srednjih škola koji imaju prebivalište na području Općine Vladislavci i smješteni su u učeničkim domovima ili privatnom smještaju tijekom školovanja u mjestu gdje se nalazi srednja škola koju pohađaju.

**Prihvatljivi troškovi:**

Prihvatljivi troškovi su troškovi smještaja u učeničkom domu odnosno u privatnom smještaju u iznosu od 80% od cijene smještaja koju učenik plaća, a najviše u iznosu do 70 eura. za vrijeme trajanja školske godine.

**Uz obrazac zahtjeva podnositelj zahtjeva mora priložiti slijedeću dokumentaciju:**

* presliku osobne iskaznice podnositelja zahtjeva,
* uvjerenje o prebivalištu,
* potvrdu o upisu u školsku godinu za školsku godinu za koju se sufinanciranje traži,
* presliku ugovora s učeničkim domom, odnosno privatnim smještajem u kojem je podnositelj zahtjeva smješten.

Sufinanciranje se provodi na način da se sredstva isplaćuju roditeljima prihvatljivih korisnika uz predočenje dokaza o plaćanju računa učeničkom domu u kojem je učenik smješten.

1. **ZAJEDNIČKE ODREDBE**
   1. **Javni poziv otvoren je od dana raspisivanja javnog poziva do 20. prosinca 2025. godine**, odnosno do utroška sredstava predviđenih za svaku pojedinu mjeru.
   2. Prijave se rješavaju prema redoslijedu zaprimanja, odnosno do utroška planiranih sredstava za proračunsku godinu.
   3. Nepotpune i nepravodobne prijave neće se razmatrati, o čemu će se podnositelju zahtjeva uputiti obavijest.
   4. Odluku o dodjeli sredstava donosi Općinski načelnik.

Za dodjelu sredstava za mjeru Izgradnja novih stambenih objekata i kupovina stambenih objekata na području Općine Vladislavci, i Mjeru sufinanciranje troškova polaganja vozačkog ispita srednjoškolcima i studentima s područja Općine Vladislavci, općinski načelnik i korisnik sredstava zaključuju ugovor kojim se pobliže reguliraju prava i obveze korisnika sredstava.

* 1. Pravo na potporu ne može ostvariti fizička osoba koja je podnijela zahtjev za mjeru:

1. Izgradnja novih stambenih objekata i kupovina stambenih objekata na području Općine Vladislavci

**a za koju Jedinstveni upravni odjel Općine Vladislavci u postupku obrade podnesenog zahtjeva utvrdi da Općini Vladislavci duguje dospjelu obvezu na ime javnih i/ili nejavnih davanja**

* 1. Podnositelj zahtjeva nema pravo na potporu ukoliko je za istu namjenu primio potporu iz drugih izvora, izuzev korisnika mjera:

1. Izgradnja novih stambenih objekata i kupovina stambenih objekata na području Općine Vladislavci,
2. Sufinanciranje fizikalne terapije djeci s invaliditetom
   1. Korisnik potpore dužan je omogućiti davatelju potpore kontrolu namjenskog utroška dobivene potpore.
   2. Sukladno Zakonu o pravu na pristup informacijama („Narodne novine“ broj 25/13. i 85/15.), Općina Vladislavci kao tijelo javne vlasti obvezno je radi upoznavanja javnosti omogućiti pristup informacijama o svom radu pravodobnom objavom na internetskim stranicama ili u javnom glasilu. Slijedom navedenog, podnositelj zahtjeva za dodjelu potpore daje Privolu za korištenje osobnih podataka.
3. **NAČIN PO NAČIN PODNOŠENJA ZAHTJEVA**
   1. Podnositelji svoje zahtjeve (na propisanom obrascu) uz prilaganje obvezne dokumentacije podnose poštom ili osobno svakim radnim danom JEDINSTVENOM UPRAVNOM ODJELU, OPĆINE VLADISLAVCI, K. Tomislava 141, Vladislavci, 31404 Vladislavci.
   2. **Za svaku mjeru podnosi se poseban zahtjev.**
   3. **Natječaj je otvoren do 01.prosinca 2025.godine.**
   4. Prijave se rješavaju prema redoslijedu zaprimanja, odnosno do utroška planiranih sredstava za pojedinu mjeru koja je predmetom ovog javnog poziva.
   5. Pojedinom korisniku može se odobriti više vrsta potpora u istoj kalendarskoj godini, ali samo po jedna u okviru jedne mjere, osim za potpore za mjeru za troškove medicinski potpomognute oplodnje i mjeru Sufinanciranje fizikalne terapije djeci s invaliditetom, za koje korisnici mogu ostvariti potporu više puta tijekom kalendarske godine, odnosno do utroška osiguranih sredstava.
4. **ISPLATA SREDSTAVA I KONTROLA** 
   1. Na temelju uredne i potpune prijave Općinski načelnik donosi Odluku o isplati potpore u roku 30 dana.
   2. Ukoliko se utvrdi da je podnositelj ostvario potporu na temelju dostavljene neistinite dokumentacije, ili se utvrdi da je za istu namjenu primio potporu iz drugih izvora, dobivena sredstva mora vratiti u Proračun Općine Vladislavci.
   3. Sve što nije navedeno u tekstu ovog Javnog poziva, primjenjivat će se odredbe Odluke o poticanju uređenja naselja i demografske obnove na području Općine Vladislavci za razdoblje od 2023. do 2027. godine („Službeni glasnik“ br. 13/22, 3/23, 10/23, 12/23 i 14/23-pročišćeni tekst)

KLASA: 363-01/25-05/01

URBROJ: 2158-41-02-25-01

Vladislavci, 7. siječnja 2025.

**Općinski načelnik**

Marjan Tomas, v.r.